User:Λεωνίδας Κουρμαδάς

Ο Λεωνίδας Κουρμαδάς γεννήθηκε στον Κορυδαλλό στις 15 Ιανουαρίου του 1958. Σε ηλικία δέκα χρονών άρχισε να παίζει κιθάρα και αργότερα παρακολούθησε μαθήματα θεωρίας, αρμονίας, πιάνου και κιθάρας στο Εθνικό Ωδείο Αθηνών. Το 1980 συνέχισε τις σπουδές του στα θεωρητικά για ένα χρόνο στο Λονδίνο. Εκεί δούλευε σαν ελεύθερος επαγγελματίας μουσικός. Μετά από δύο χρόνια διακοπής των σπουδών του για να υπηρετήσει την στρατιωτική του θητεία, συνέχισε τις μουσικές του σπουδές στο Ωδείο Νίκος Σκαλκώτας με τον συνθέτη Μιχάλη Τραυλό.

Το 1984 εγκαταστάθηκε στην Αυστραλία, εκεί σπούδασε στο Πανεπιστήμιο της Νέας Αγγλίας Νεοελληνική Φιλολογία, Λογοτεχνία και Μουσική (Bachelor of Arts degree), και αργότερα στο Ινστιτούτο Τεχνολογίας του Σίδνεϊ Σύγχρονη Μουσική (Certificate III in Music) και (Diploma of Contemporary Music). Έχει αποκτήσει το μεταπτυχιακό του Masters of Music στην Σύνθεση (λαμβάνοντας το βραβείο Masters Achievement Award) σπουδάζοντας στο τμήμα Μουσικής του Ινστιτούτου Wesley υπό την επίβλεψη της καθηγήτριας Dr Heva Chan. Ακόμα έχει Πιστοποιητικό Διδασκαλίας (Teaching Certificate in Community Languages) για τα Νεοελληνικά από το Πανεπιστήμιο της Νέας Νότιου Ουαλίας. Επίσης έχει σπουδάσει πιάνο με τον Daniel Herscovitch, αρμονία του εικοστού αιώνα, αντίστιξη, σύνθεση και ενορχήστρωση με τον συνθέτη και Associate Professor στο τμήμα μουσικής του πανεπιστημίου του Σίδνεϊ Dr Eric Gross.

Ο Λεωνίδας έχει ασχοληθεί με διάφορα μουσικά είδη, η μουσική του αποτελείται από κομμάτια για σόλο όργανα και έργα μουσικής δωματίου για διάφορα μουσικά σύνολα μέχρι συμφωνική μουσική. Η μουσική του έχει παιχθεί στο Ινστιτούτο Τεχνολογίας του Σίδνεϊ και στο Θέατρο του Ινστιτούτου Wesley. Επίσης έχει πάρει μέρος σε συναυλίες στην Ελλάδα, στην Αγγλία και στην Αυστραλία.

Την περίοδο 2001-2015, ο Λεωνίδας δίδαξε μουσική, πιάνο, κιθάρα και θεωρητικά στο Κολλέγιο του Αγίου Σπυρίδωνα στο Δημοτικό Σχολείο, όπου επίσης ήταν υπεύθυνος και για την χορωδία του Κολλεγίου, την οποία συνόδευε και διεύθυνε σε διάφορες σχολικές και μουσικές εκδηλώσεις από το 2001-2005. Το 2001 συνόδευσε και διηύθυνε την χορωδία του Κολλεγίου, μαζί με την οποία πήρε μέρος η χορωδία Millennium και η Western Youth Symphony Orchestra, τις οποίες διηύθυνε ο George Ellis, σε συναυλία που διοργάνωσε η Ελληνική Ορθόδοξη Αρχιεπισκοπή της Αυστραλίας στο City Recital Hall του Σίδνεϊ, όπως επίσης και το 2005 στο Sir John Clancy Auditorium του Πανεπιστημίου της Νέας Νότιου Ουαλίας. Επίσης έχει διδάξει στη Μουσική Σχολή Dickson, στο Κολλέγιο της Αγίας Ευφημίας στο Γυμνάσιο και στο Δημοτικό σχολείο St Charles στο Waverley. Προς το παρόν διδάσκει στο δημοτικό σχολείο του Waverley, στο δημοτικό σχολείο του Croydon και στον "Ταξιάρχη Μιχαήλ" στο Crows Nest.

Είναι μόνιμο μέλος στον Αυστραλιανο-ασιατικό Σύλλογο Προστασίας Πνευματικής Ιδιοκτησίας, στο Ινστιτούτο Καθηγητών Μουσικής, και στον Σύλλογο Καθηγητών Μουσικής της Νέας Νότιου Ουαλίας, αναγνωρισμένος να διδάσκει σύνθεση, θεωρητικά και πιάνο. Από το 2006 είναι μέλος και στην Ομοσπονδία Καθηγητών της Νέας Νότιου Ουαλίας.

Ο Λεωνίδας επίσης διδάσκει και Νεοελληνικά. Από το 1996 διδάσκει Νεοελληνικά στα σχολεία της Ελληνικής Ορθόδοξης Ενορίας και Κοινότητας «Ταξιάρχης Μιχαήλ» στα βόρεια προάστια του Σίδνεϊ. Εκεί έχει σχηματίσει και οργανώσει μια σχολική χορωδία την οποία συνοδεύει και διευθύνει σε διάφορες σχολικές εκδηλώσεις. Το 2004 και το 2005 δίδαξε Νεοελληνικά και στα Σαββατιανά Γυμνάσια Κοινοτικών Γλωσσών του Υπουργείου Παιδείας και Επιμόρφωσης της Νέας Νότιου Ουαλίας, επίσης έχει πάρει μέρος ως παρουσιαστής (voice performer) στα προγράμματα των Νεοελληνικών, στις προφορικές και ακουστικές ασκήσεις των απολυτηρίων εξετάσεων της Γ’ Λυκείου, στην ιστοσελίδα (Online) του διαδικτύου του Πανεπιστημίου Charles Sturt, και του Υπουργείου Παιδείας και Επιμόρφωσης της Νέας Νότιου Ουαλίας.